Naziv županije: **VUKOVARSKO-SRIJEMSKA**

Naziv škole: **Osnovna škola Borovo**

Sjedište i adresa: **Borovo, Trg palih boraca 30**

**Broj RKP: 23106**

**Matični broj škole: 03007987**

**OIB škole: 62606844559**

**Razina: 31**

**Šifra djelatnosti: 8520**

**Razdjel: 000**

**OBRAZLOŽENJE FINANCIJSKOG PLANA ZA 2024. GODINU TE PROJEKCIJA ZA 2025. I 2026. GODINU ZA OŠ BOROVO**

1. **Sažetak djelokruga rada proračunskog korisnika**

Osnovna škola Borovo obavlja javnu djelatnost sukladno Zakonu o odgoju i obrazovanju u osnovnoj i srednjoj školi. Ustanova pruža osnovnoškolsko obrazovanje učenicima od 1. do 8. razreda. Nastava je organizirana u dvije smjene (jutarnja i poslijepodnevna) kroz petodnevni radni tjedan sa slobodnim subotama.

Nastava se odvija u oblicima: redovita, izborna, dodatna i dopunska, a izvodi se prema nastavnom planu i programu koje je donijelo Ministarstvo znanosti i obrazovanja, prema Godišnjem planu i programu te školskom kurikulumu za školsku godinu 2023./2024.

Školu pohađa 214 učenika raspoređenih u 16 razrednih odjela i to 8 odjela razredne nastave i 8 odjela predmetne nastave koja se odvija po modelu A.

**2. Obrazloženje programa rada školske ustanove**

Prioritet škole je kvalitetno obrazovanje i odgoj učenika što ostvarujemo:

* stalnim usavršavanjem nastavnika (seminari, webinari, stručni skupovi, aktivi) i podizanjem nastavnog standarda na višu razinu;
* poticanjem učenika na izražavanje kreativnosti, talenata i sposobnosti kroz uključivanje u slobodne aktivnosti, natjecanja, prijave na literarne i likovne natječaje, školske projekte, priredbe i manifestacije u školi i šire.
* organiziranjem zajedničkih aktivnosti učenika i nastavnika tijekom izvannastavnih aktivnosti i druženja kroz kolektivno upoznavanje kulturne i duhovne baštine;

poticanjem razvoja pozitivnih vrijednosti

**3. Zakonske i druge podloge na kojima se zasniva program rada škole**

* Zakon o odgoju i obrazovanju u osnovnoj i srednjoj školi (NN br. 87/08., 86/09., 92/10., 90/11., 5/12., 16./12., 86/12., 126/12., 94/13., 152/14., 07/17., 68/18., 98/19., 64/20., 151/2022.)
* Zakon o ustanovama (NN br. 76/93., 29/97., 47/99., 35/08., 127/19., 151/2022.)
* Zakon o proračunu (NN br. 87/08., 136/12., 15/15., 144/2021.)
* Pravilnik o proračunskim klasifikacijama (NN br. 26/10., 120/13., 1/20.) i Pravilnik o proračunskom računovodstvu i računskom planu (NN br. 124/14., 115/15., 87/16., 3/18., 126/19., 108/20.)
* Godišnji plan i program rada škole za godinu 2023./2024., Školski kurikulum Osnovne škole Borovo 2023./2024. g., nastavne i izvannastavne aktivnosti.

**4. Usklađenost ciljeva, strategije programa s dokumentima dugoročnog razvoja**

Školske ustanove ne donose strateške, već godišnje operativne planove prema planu i programu koje je donijelo Ministarstvo znanosti, obrazovanja i sporta. Također, planovi se donose za nastavnu, a ne fiskalnu godinu. To je uzrok mnogim odstupanjima u izvršenju financijskih planova, na primjer, pomak određenih aktivnosti unutar školske godine iz jednog polugodišta u drugo uzrokuje promjene u izvršenju financijskog plana za dvije fiskalne godine.

Svi zadaci i ciljevi djelovanja škole iziskuju određena financijska sredstva koja se osiguravaju iz proračuna Ministarstva znanosti i obrazovanja, proračuna Vukovarsko-srijemske županije za pokriće materijalnih rashoda i iz sredstava Općine Borovo za financiranje rashoda za nabavu drugih obrazovnim materijala, kao što su radne bilježnice za učenike Škole, učeničke ekskurzije, materijal i dijelove za tekuće i investicijsko održavanje postrojenja, opreme i građevine škole, a škola ima obvezu racionalno, svrsishodno i planski raspolagati s istima.

Prioritet škole je pružanje usluge obrazovanja i odgoja učenika te će se u skladu s tim i u naredne tri godine težiti podizanju kvalitete nastave na što višu razinu, stalnim i kvalitetnim usavršavanjem učitelja te poboljšanjem materijalnih i drugih uvjeta. Učenike će se poticati na izražavanje kreativnosti, talenata i sposobnosti kroz uključivanje u slobodne aktivnosti, natjecanja te druge školske projekte, priredbe i manifestacije. Poticat će se razvoj pozitivnih vrijednosti i natjecateljskog duha kao primjerice izborom učenika generacije i sl. Slobodne aktivnosti bit će organizirane prema mogućnostima škole, a rad skupina predstavit će se tijekom školskih priredbi. Učitelji će tijekom školske godine sudjelovati na seminarima, webinarima, stručnim skupovima i aktivima.

**5. Ishodište i pokazatelji na kojima se zasnivaju izračuni i ocjene potrebnih sredstava za**

**provođenje programa**

**5.1. Izvori sredstava za financiranje rada škole su:**

* Pomoći proračunskim korisnicima iz proračuna koji im nije nadležan, skupina 636, državni proračun za financiranje rashoda za zaposlene i proračun Općine Borovo
* Tekuće pomoći iz državnog proračuna temeljem prijenosa EU sredstava, skupina 638
* Opći prihodi i primici, skupina 671, regionalni proračun za materijalne troškove poslovanja te održavanje i obnovu nefinancijske imovine;
* Prihodi po posebnim propisima, skupina 652, sastoje se od prihoda od sufinanciranja roditelja za osiguranje učenika, naknada za izgubljene knjige u knjižnici;
* Donacije, strogo namjenska sredstva za održavanje i poboljšanje učeničkog standarda.

**5.2. Prihodi iz državnog proračuna**

Prihodi su planirani u skladu s indeksom rasta za tu vrstu rashoda, prema Uputi od Ministarstva financija za planiranje proračuna, koja je objavljena na web stranici Ministarstva financija, te su planirani prema stvarnim nastalim prihodima i rashodima u tekućoj 2023. godini, na način da se uzme u obzir povećanje izdataka zbog povećanja dodataka na staž (0,5% po godini staža), te dodataka na plaću prema Kolektivnom ugovoru.

Planirano je da će se iz državnog proračuna ostvariti 1.104.350 €. Rashodi su planirani u istom iznosu na temelju trenutnog stanja i raspoloživih informacija. Manja odstupanja su moguća jer se neki rashodi (bolovanja, pomoći i sl. naknade) ne mogu unaprijed predvidjeti.

Rashodi za zaposlene obuhvaćaju plaće zaposlenika te ostale rashode za zaposlenike, kao što su: jubilarne nagrade, darovi za djecu, otpremnine, naknade za bolest, smrtne slučajeve, rođenje djece, naknadu za neiskorišteni godišnji odmor i dr.

Iz državnog proračuna predviđen je prijevoz zaposlenike na posao i s posla u iznosu od 25.000 €, a planiran je prema trenutnom kretanju cijene prijevoza.

**5.3. Prihodi od županije**

Prihode za financiranje rashoda, koji se financiraju minimalnim standardima, planirali smo primjenom financijskih pokazatelja iz uputa za izradu proračuna što znači kako smo primijenili zadane indekse.

Prijedlog financijskog plana za 2024. g., te projekcije za 2025. i 2026. g. izrađen je prema Uputama za izradu Proračuna Vukovarsko-srijemske županije za razdoblje 2024-2026.g.

Od tako dobivenih vrijednosti prihoda prvo smo predvidjeli namjenske rashode koji se planiraju na osnovi potrošnje tekuće godine, tj. troškovi energije, rashod za zdravstveni pregled zaposlenika, usluge tekućeg održavanja građevinskih objekata, postrojenja i opreme, komunalne naknade i pedagošku dokumentaciju.

Rashodi iz kategorije općih troškova prvo smo planirali obvezne rashode za komunalne usluge, rashode za telefon, bankarske usluge i usluge platnog prometa te obveznu pedagošku dokumentaciju i materijal. Nakon toga planiramo ostale troškove prema prioritetima funkcioniranja škole.

Planirano je da će se iz županijskog proračuna ostvariti 121.800 € prihoda, kojima će se financirati materijalni i financijski rashodi te rashodi za nabavu nefinancijske imovine.

Energenti, hitne intervencije, te usluge obveznih zdravstvenih i sistematskih pregleda zaposlenika planirani su prema prijašnjim godinama te tekućoj godini, a Županija ih financira u stvarnom trošku.

Osiguranje školske imovine planirano je u iznosu od 800 €.

Županija u stvarnom iznosu financira i sve ostale nepredviđene troškove škole.

**5.4. Prihodi za posebne namjene**

Namjenski prihodi od sufinanciranja obuhvaćaju prihode za sufinanciranje osiguranja učenika, izleta, ekskurzija, posjeta kazalištu i kino predstavama, plaćanje naknade roditelja za izgubljenu knjigu u knjižnici.

Planirani su prihodi u iznosu od 3.600,00 €.

**5.5. Donacije**

Odnose se na strogo namjenska sredstva za održavanje i poboljšanje učeničkog standarda, kao što su donacije za organiziranje maturalne večeri, donacije za izlete, ekskurzije.

Planirani su prihodi u iznosu 2.500,00 €.

**6. Izvještaji o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini**

Utrošenim financijskim sredstvima ostvareno je redovno odvijanje nastavnog procesa. Nastavni plan i program za školsku godinu 2022./2023. u potpunosti je realiziran. Svi učenici su uspješno završili školsku godinu. Nijedan učenik nije upućen na ponavljanje razreda.

Zaposlenici su se stručno usavršavali i nadograđivali svoje kompetencije na webinarima i stručnim aktivima.

Ravnatelj:

\_\_\_\_\_\_\_\_\_\_\_\_\_\_\_\_\_\_\_\_\_\_\_

Tihomir Jakovljević, prof.